Source: http://ec.europa.eu/civiljustice/parental_resp/parental_resp_gre_mt.htm
Timestamp: 2015-05-04 13:06:46+00:00
Document Index: 1366411

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'qorti ', 'qorti\n', 'qorti\n', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'qorti ', 'qorti ']

Kummissjoni Ewropea - Network gudizzjarju ewropew - Risponsabilità tal-ġenituri - Greċja
L-aħħar aġġornament: 16-11-2006
Risponsabilità tal-ġenituri - GreċjaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Fil-prattika, xi jfisser it-terminu legali "ir-responsabbiltà tal-ġenituri"? X’inhuma d-drittijiet u l-obbligi ta’ min ikollu r-responsabbiltà tal-ġenituri? 2.
Bħala regola ġenerali, min għandu r-responsabbiltà bħala ġenitur tat-tfal? 3.
Jekk il-ġenituri mhumiex adattati jew mhumiex lesti li jeżerċitaw ir-responsabbiltà tal-ġenituri, jista’ xi ħadd ieħor ikun appuntat minflokhom? 4.
Jekk il-ġenituri jiddivorzjaw jew jisseparaw, kif tkun solvuta l-kwistjoni tar-responsabbiltà tal-ġenituri? 5.
Jekk il-ġenituri jikkonkludu ftehim dwar ir-responsabbiltà tal-ġenituri, liema rekwiżiti jridu jiġu sodisfatti biex il-ftehim jorbot legalment? 6.
Jekk il-ġenituri ma jistgħux jaslu fi ftehim dwar il-kwistjonijiet tar-responsabbiltà tal-ġenituri, liema metodi alternattivi jeżistu biex jintlaħaq ftehim barra mill-qorti? 7.
Jekk il-ġenituri jirreferu l-kwistjoni lill-qorti, liema kwistjonijiet jistgħu jiġu deċiżi mill-imħallef safejn għandha x’taqsam ir-responsabbiltà tal-ġenituri? 8.
Jekk il-qorti tiddeċiedi li wieħed mill-ġenituri għandu/għandha jkollu/jkollha l-kustodja esklussiva tat-tfal, dan ifisser li huwa jew hija jistgħu jiddeċiedu dwar il-kwistjonijiet kollha li għandhom x’jaqsmu mat-tfal mingħajr ma l-ewwel jikkonsultaw lill-ġenitur l-ieħor? 9.
Jekk il-qorti tiddeċiedi favur kustodja konġunta tat-tfal, dan xi tfisser fil-prattika? 10.
Quddiem liema qorti għandi nirrikorri jekk nixtieq niftaħ kawża li għandha x’taqsam mar-responsabbiltà tal-ġenituri? Liema formalitajiet iridu jkunu segwiti u liema dokumenti jridu jkunu inklużi? 11.
Liema proċedura tintuża f’każijiet bħal dawn? Hija possibbli proċedura b’urġenza? 12.
Nista’ nikseb għajnuna legali biex inkopri l-ispejjeż tal-proċedura? 13.
Huwa possibbli li nappella minn deċiżjoni dwar ir-responsabbiltà tal-ġenituri? 14.
F’ċerti każi, jista’ jkun hemm bżonn li jintalab l-infurzar ta’ deċiżjoni dwar ir-responsabbiltà tal-ġenituri? F’każijiet bħal dawn, quddiem liema qorti għandi nirrikorri u kif tiġi ttrattata l-kwistjoni? 15.
X’irrid nagħmel biex deċiżjoni dwar ir-responsabbilta’ tal-ġenituri li ngħatat fi Stat Membru ieħor tkun rikonoxxuta u infurzata fil-Greċja? Liema proċedura tapplika f’dawn il-każi? 16.
Quddiem liema qorti fil-Greċja għandi nirrikorri biex nopponi r-rikonoxximent u l-infurzar ta’ deċiżjoni dwar ir-responsabbiltà tal-ġenituri li ngħatat minn qorti fi Stat Membru ieħor? Liema forma ta’ smiegħ tintuża f’każi bħal dawn? 17.
Liema liġi tiġi applikata fi kwistjonijiet ta’ responsabbiltà tal-ġenituri jekk it-tfal jew il-partijiet ma jgħixux fil-Greċja jew huma ta’ nazzjonalitajiet differenti? 1. Fil-prattika, xi jfisser it-terminu legali "ir-responsabbiltà tal-ġenituri"? X’inhuma d-drittijiet u l-obbligi ta’ min ikollu r-responsabbiltà tal-ġenituri?
It-terminu
legali "responsabbiltà tal-ġenituri" tfisser li deċiżjonijiet li
jikkonċernaw l-affarijiet personali jew il-proprjetà tat-tfal għandhom
l-ewwelnett jittieħdu mill-ġenituri tagħhom. Il-ġenituri għandhom id-dritt u
d-dmir li jieħdu ħsieb it-tfal, jamministraw il-proprjetà tagħhom u
jirrappreżentawhom f’kull materja, transazzjoni jew litigazzjoni li
jikkonċernaw lilhom jew il-proprjetà tagħhom.
2. Bħala regola ġenerali, min għandu r-responsabbiltà bħala ġenitur tat-tfal?
Bħala regola ġenerali, il-ġenituri tat-tfal għandhom ir-responsabbiltà
tal-ġenituri, bil-kondizzjoni li huma miżżewġa u jgħixu flimkien; f’każ
tal-mewt jew għejbien ta’ wieħed mill-ġenituri, jew jekk wieħed minnhom
jirrinunzja r-responsabbiltà tiegħu , ir-responsabbiltà tal-ġenituri tiġi
eżerċitata biss mill-ġenitur l-ieħor. Bl-istess mod, jekk ikun hemm
raġunijiet oħra validi għaliex ġenitur minnhom ma jkunx jista’ jeżerċita
responsabbiltà tal-ġenituri, jew jekk ġenitur minnhom mhux kapaċi jidħol fi
transazzjonijiet legali jew għandu biss kapaċitajiet limitati għal dan
il-għan, ir-responsabbiltà ta’ ġenituri tiġi eżerċitata mill-ġenitur l-ieħor.
Fil-każ ta’ tfal adottati, ir-responsabbilta’ tal-ġenituri tiġi eżerċitata
mill-ġenituri adottivi. Jekk it-tfal jitwieldu barra ż-żwieġ, u jibqgħu f’dak
l-istat, ir-responsabbiltà ta’ ġenituri tiġi eżerċitata mill-omm.
3. Jekk il-ġenituri mhumiex adattati jew mhumiex lesti li jeżerċitaw ir-responsabbiltà tal-ġenituri, jista’ xi ħadd ieħor ikun appuntat minflokhom?
Iva. Jekk
il-ġenituri ma jistgħux jew ma jridux jeżerċitaw ir-responsabbiltà
tal-ġenituri jew jekk għal xi raġuni r-responsabbiltà tagħhom ta’ ġenituri
tiġi terminata, il-qorti taħtar kuratur bir-responsabbiltà tal-ġenituri.
4. Jekk il-ġenituri jiddivorzjaw jew jisseparaw, kif tkun solvuta l-kwistjoni tar-responsabbiltà tal-ġenituri?
F’divorzju
bil-kunsens, il-ġenituri jikkonkludu ftehim dwar kif jipproponu li jeżerċitaw
ir-responsabbiltà tal-ġenituri jew il-kustodja tat-tfal, u jibagħtuh ma’
l-applikazzjoni għax-xoljiment taż-żwieġ tagħhom li huma jissottomettu
lill-qorti ta’ l-ewwel istanza b’imħallef wieħed li jkollu l-kompetenza
tat-territorju; il-proċedura li tiġi segwita hija dik tal-każijiet mhux
kontenzjużi. Jekk minflok, huma jirrikorru quddiem il-qorti ta’ l-ewwel
istanza b’aktar minn imħallef wieħed li jkollu l-kompetenza tat-territorju
għax-xoljiment taż-żwieġ tagħhom għax tkisser irremedjabilment, il-proċedura
użata hija dik tat-tilwim maritali; f’din l-applikazzjoni huma jistgħu
jitolbu li r-responsabbiltà tal-ġenituri tingħata lil wieħed minnhom jew
lit-tnejn, jew jistgħu iressqu proċeduri separati quddiem il-qorti ta’
l-ewwel istanza b’imħallef wieħed li jkollu l-kompetenza tat-territorju li
jistħarreġ il-każ skond il-proċedura ta’ l-Artikolu 681B tal-Kodiċi Ċivili, u
jiddeċiedi fl-aħjar interessi tat-tfal. F’każ ta’ periklu imminenti jew
urġenza konnessa ma’ divorzju jew separazzjoni, il-qorti ta’ l-ewwel istanza
b’imħallef wieħed li jkollu l-kompetenza tat-territorju tista’ tikkonċedi
inġunzjoni biex il-kwistjoni tar-responsabbiltà tal-ġenituri tiġi determinata
fuq bażi temporanja.
Jekk il-ġenituri
jaqblu dwar il-mod kif tiġi eżerċitata r-responsabbiltà tal-ġenituri, huma
jissottomettu ftehim bil-miktub dwar il-kwistjoni fil-proċeduri quddiem
il-qorti li jkollha l-kompetenza għat-territorju
u s-suġġett, u jsemmu dan il-ftehim fis-sottomissjonijiet tagħhom bil-miktub;
il-qorti tikkonsidra jekk il-ftehim hux fl-aħjar interess tat-tfal, u jekk
iva, tiddeċiedi l-kwistjoni tar-responsabbiltà tal- ġenituri bil-mod
6. Jekk il-ġenituri ma jistgħux jaslu fi ftehim dwar il-kwistjonijiet tar-responsabbiltà tal-ġenituri, liema metodi alternattivi jeżistu biex jintlaħaq ftehim barra mill-qorti?
Il-liġi ma tipprovdix
mezzi alternattivi biex tiddeċiedi r-responsabbiltà tal-ġenituri ħlief bi
proċeduri fil-qorti.
7. Jekk il-ġenituri jirreferu l-kwistjoni lill-qorti, liema kwistjonijiet jistgħu jiġu deċiżi mill-imħallef safejn għandha x’taqsam ir-responsabbiltà tal-ġenituri?
jmorru l-qorti, l-imħallef jista’ jagħti r-responsabbiltà tal-ġenituri lil
wieħed jew lit-tnejn li huma, jaqsamha bejniethom, jew jagħtiha lil terza
parti. Fil-każ ta’ divorzju, separazzjoni jew annullament ta’ żwieġ,
il-kustodja tat-tfal tingħata lill-ġenitur li t-tfal ikunu se jgħixu miegħu;
dan jinkludi t-trobbija tat-tfal, superviżjoni, edukazzjoni, u post ta’
residenza. L-imħallef jiddeċiedi wkoll il-ħlas ta’ manteniment li jkollu
jagħmel il-ġenitur l-ieħor, u jiddetermina d-dritt ta’ aċċess tiegħu għat-tfal.
8. Jekk il-qorti tiddeċiedi li wieħed mill-ġenituri għandu/għandha jkollu/jkollha l-kustodja esklussiva tat-tfal, dan ifisser li huwa jew hija jistgħu jiddeċiedu dwar il-kwistjonijiet kollha li għandhom x’jaqsmu mat-tfal mingħajr ma l-ewwel jikkonsultaw lill-ġenitur l-ieħor?
Ir-regola hi li
ż-żewġ ġenituri flimkien iridu jiddeċiedu dwar kull materja li għandha
x’taqsam mar-responsabbiltà tal-ġenituri. Però, jekk il-qorti tiddeċiedi li
wieħed mill-ġenituri jkollu/jkollha l-kustodja esklussiva tat-tfal, dak
il-ġenitur meta jaġixxi waħdu jista’ jwettaq l-azzjonijiet ordinarji li
għandhom x’jaqsmu mal-kustodja tat-tfal, ikompli jamministra l-proprjetà
tat-tfal, jew iwettaq kull azzjoni ta’ natura urġenti u jirċievi kull att
legali indirizzat lit-tfal. Barra minn dan, huwa l-ġenitur li jkun ingħata
l-kustodja tat-tfal li jitlob il-manteniment għan-nom tat-tfal mingħand dak
li ma jkollux il-kustodja. Jekk il-ġenitur l-ieħor jopponi azzjoni meħuda
mill-ġenitur bil-kustodja, billi jsostni li l-azzjoni meħuda ma tteħditx fil-kors ordinarju
tal-kustodja jew ta’
l-amministrazzjoni ordinarja tal-proprjetà tat-tfal, u lanqas ma kienet
urġenti, il-ġenitur offiż jista’ jirrikorri quddiem il-qorti, u jallega li
l-azzjoni kienet ksur ta’ dmir jew użu ħażin tar-responsabbiltà tal-ġenituri.
Anke fejn ġenitur huwa intitolat li jaġixxi waħdu, nuqqas li jinnotifika
lill-ieħor b’azzjoni meħuda jista’ jikkostitwixxi użu ħażin
tar-responsabbiltà tal-ġenituri.
Meta l-qorti
tiddeċiedi li l-ġenituri jkollhom kustodja konġunta tat-tfal, huma jiddeċiedu
flimkien dwar l-eżerċizzju ta’ kustodja, fl-aħjar interessi tat-tfal.
10. Quddiem liema qorti għandi nirrikorri jekk nixtieq niftaħ kawża li għandha x’taqsam mar-responsabbiltà tal-ġenituri? Liema formalitajiet iridu jkunu segwiti u liema dokumenti jridu jkunu inklużi? Il-qorti b’ġurisdizzjoni f’każi ta’ responsabbiltà tal-ġenituri hija ġeneralment il-qorti ta’ l-ewwel istanza b’imħallef wieħed; jekk l-applikazzjoni għal responsabbiltà ta’ ġenituri hija inkluża f’applikazzjoni għal divorzju għax iż-żwieġ tkisser irremedjabilment jew applikazzjoni għall-annullament taż-żwieġ, il-qorti b’kompetenza hija l-qorti ta’ l-ewwel istanza b’aktar minn imħallef wieħed.Fil-każ ta’ ċittadini ta’ Stati Membri oħra, il-qorti b’ġurisdizzjoni territorjali hija l-qorti ta’ l-istat speċifikata bl-Artikoli 2 u 3 tar-Regolament tal-Kunsill (KE) Nru 1347/2000. Minn hemm ‘il quddiem, il-qorti b’ġurisdizzjoni territorjali hija dik tal-post ta’ l-aħħar residenza konġunta tal-koppja miżżewġa, imbagħad dik fil-post ta’ residenza tal-konvenut. L-applikazzjoni hija preżentata lis-segretarjat tal-qorti, tiġi ffissata d-data tas-smiegħ, u l-avukat ta’ l-applikant jara li kopja ta’ l-applikazzjoni tiġi notifikata lill-konvenut. Jekk in-notifika trid issir fil-pajjiż, il-kopja tkun notifikata lill-konvenut minn uffiċċjal tal-qorti. Jekk trid tiġi notifikata barra mill-pajjiż, ir-Regolament tal-Kunsill (KE) 1348/2000 japplika fil-każ ta’ Stat Membru, u l-Konvenzjoni ta’ l-Aja tal-15 ta’ Novembru 1965 dwar in-notifika ta’ dokument barra l-pajjiż tapplika fil-każ ta’ stat aderenti għal dik il-Konvenzjoni; inkella, il-kopja tal-petizzjoni tingħata lill-prosekutur pubbliku adattat, li min-naħa tiegħu jibgħatha lill-Ministeru ta’ l-Affarijiet Barranin biex tiġi pprovduta lill-konvenut skond il-liġijiet tal-pajjiż barrani. Barra minn dan, kopja tal-petizzjoni tiġi pprovduta lill-prosekutur, u sommarju jiġi ppubblikat f’żewġ gazzetti, waħda ppubblikata f’Ateni u l-oħra fid-distrett tal-qorti fejn se jinstema’ l-każ, jekk l-indirizz tal-konvenut ma jkunx magħruf. Għas-smigħ tal-każ, jiġu ppreżentati stqarrijiet bil-miktub li jistipulaw it-talbiet taż-żewġ partijiet u l-evidenza dokumentarja tagħhom, u jiġu eżaminati xhieda biex jiġu pprovati l-allegazzjonijiet ta’ kull parti. Jekk il-konvenut kien imsejjaħ legalment u fil-ħin, iżda jonqos milli jidher, il-qorti tisma’ l-każ bħallikieku l-konvenut kien preżenti. Kontro-talba ssir fl-istess qorti billi tiġi ppreżentata applikazzjoni li tiġi notifikata lill-attur rikonvenzjonat (il-konvenut fil-kontro-talba) ħamest ijiem tax-xogħol qabel id-data tas-smiegħ. Is-servizzi soċjali jagħmlu investigazzjoni qabel id-data tas-smiegħ, u jiġi ppreżentat rapport dettaljat lill-qorti; jekk il-qorti tħoss il-bżonn, hija tisma’ l-opinjoni tal-minuri. Wara l-ġurnata tas-smiegħ, iż-żewġ partijiet għandhom id-dritt li jagħmlu sottomissjonijiet bil-miktub fi żmien tliet ijiem tax-xogħol. Wara xi żmien il-qorti tagħti s-sentenza tagħha u tiddeċiedi kif tiġi eżerċitata r-responsabbiltà tal-ġenituri.
11. Liema proċedura tintuża f’każijiet bħal dawn? Hija possibbli proċedura b’urġenza?
F’dawn il-każi,
il-forma ta’ smigħ li tapplika hija dik fl-Artikolu 681B tal-Kodiċi ta’
Proċedura Ċivili, li hi relattivament proċedura mgħaġġla li fiha d-data
tas-smigħ tiġi ffissata iktar malajr minn azzjonijiet
oħra u l-ġudizzju normalment jingħata iktar
malajr. Meta jkun hemm urġenza jew periklu imminenti, jistgħu jintalbu miżuri
proviżorji u kawtelatorji mill-qorti ta’ l-ewwel istanza b’imħallef wieħed li jkollha l-kompetenzia territorjali: meta
applikazzjoni tiġi ppreżentata fis-segretarjat tal-qorti, tiġi malajr
iffissata data għas-smigħ, u hemm żmien qasir
biex l-applikazzjoni tiġi notifikata lill-konvenut li jista’ wkoll jiġi mħarrek bit-telefown jew b’telegramma; waqt is-smigħ jew f’terminu ffissat mill-qorti, jiġu
sottomessi dokumenti bit-talbiet tal-partijiet, flimkien ma’ dokumenti
relevanti, jiġu eżaminati x-xhieda fil-qorti bil-bibien miftuħa, u l-qorti
tagħti s-sentenza tagħha f’perjodu qasir ta’ żmien fuq il-bilanċ ta’
probabbiltajiet. Kull kontrotalba tiġi eżaminata oralment waqt is-smigħ.
Iva, għajnuna
legali hija disponibbli jekk jintwera li parti ma tistax tħallas l-ispejjeż
tal-kawża mingħajr ma jiġu limitati l-mezzi neċessarji għall-manteniment ta’
dik il-parti u l-familja tiegħu jew tagħha, sakemm il-qorti ma ssibx li
l-kawża hija manifestament frivola jew inespedjenti.
13. Huwa possibbli li nappella minn deċiżjoni dwar ir-responsabbiltà tal-ġenituri?
Iva, quddiem il-qorti
ta’ l-appell ta’ kompetenza xierqa.
Sentenzi li
jagħtu r-responsabbiltà tal-ġenituri jew il-kustodja lil persuna jordnaw
ukoll li t-tfal jingħataw lil dik il-persuna, u
jekk il-persuna mitluba trodd it-tfal tonqos milli tagħmel hekk, il-qorti
minn jeddha timponi multa jew detenzjoni, jew iż-żewġ pieni flimkien. Barra
minn dan, jekk il-persuna li tintalab trodd it-tfal ma tosservax id-deċiżjoni
tal-qorti, il-qorti tista’ tordna infurzar indirett, u tista’ tordna li
jittieħdu stqarrijiet bil-ġurament.
15. X’irrid nagħmel biex deċiżjoni dwar ir-responsabbilta’ tal-ġenituri li ngħatat fi Stat Membru ieħor tkun rikonoxxuta u infurzata fil-Greċja? Liema proċedura tapplika f’dawn il-każi?
Skond ir-Regolament tal-Kunsill (KE) 1347/2000, sentenzi mogħtija fi Stat Membru ta’ l-UE huma rikonoxxuti fi Stati Membri oħra mingħajr il-bżonn ta’ ebda proċedura speċjali. Persuna li tixtieq li sentenza dwar ir-responsabbiltà tal-ġenituri tkun rikonoxxuta fil-Greċja trid tissottometti applikazzjoni fil-qorti ta’ l-ewwel istanza b’imħallef wieħed fil-post ta’ residenza normali tal-persuna li kontra tagħha għandha tiġi nfurzata d-deċiżjoni, jew fil-post ta’ residenza normali tat-tfal, jew fl-aħħarnett fil-post fejn se tiġi infurzata d-deċiżjoni. Ma’ l-applikazzjoni, iridu jiġu ppreżentati dawn li ġejjin: Fuq
kopja tas-sentenza li tissodisfa l-kondizzjonijiet neċessarji biex tiġi stabbilita l-awtentiċità tagħha; ċertifikat bħal dak imsemmi fl-Artikolu 33, li jsemmi l-qorti li tat is-sentenza, il-persuni konċernati, jekk is-sentenza ngħatatx fin-nuqqas ta’ dehra fil-qorti, jekk hix suġġetta għal appell, jekk ingħatatx għajnuna legali, eċċ.; jekk is-sentenza ngħatat fil-kontumaċja (jiġifieri l-konvenut naqas li jidher fil-qorti għalkemm notifikata), kopja oriġinali jew ċċertifikata tad-dokument li jafferma li l-parti kontumaċi ġiet notifikata bid-dokument li biex ġew istitwiti l-proċeduri jew b’dokument ekwivalenti, jew kull dokument ieħor li jindika li l-konvenut aċċetta d-deċiżjoni mingħajr riżervi. Wara li jirċievi d-data tas-smiegħ l-applikant irid jinnotifika kopja ta’ l-applikazzjoni lill-konvenut, flimkien mad-dokument li jiffissa d-data tas-smiegħ u taħrika biex jidher għas-smiegħ. Il-qorti ma tistax terġa’ tikkonsidra l-ġurisdizzjoni tal-qorti ta’ l-Istat Membru ta’ l-UE li tat is-sentenza; hija tikkonsidra jekk l-għarfien tad-deċiżjoni jmurx kontra l-ordni pubbliku tagħha, jekk l-applikazzjoni li biha ġew istitwiti l-proċeduri kinitx notifikata lill-parti kontumaċi fi żmien suffiċjenti biex dik il-parti tkun tista’ tiddefendi ruħha, jew jekk dik il-parti aċċettatx id-deċiżjoni mingħajr riżervi, u jekk is-sentenza hix irrikonċiljabbli ma’ sentenza preċedenti fi proċeduri bejn l-istess partijiet fl-Istat Membru fejn jintalab ir-rikonoxximent, jew fi Stat Membru ieħor, jew fi Stat mhux membru, li jissodisfa l-kondizzjonijiet neċessarji għar-rikonoxximent tagħha fl-Istat Membru fejn jintalab ir-rikonoxximent; u jekk il-qorti tkun sodisfatta, hija tirrikonoxxi is-sentenza.
16. Quddiem liema qorti fil-Greċja għandi nirrikorri biex nopponi r-rikonoxximent u l-infurzar ta’ deċiżjoni dwar ir-responsabbiltà tal-ġenituri li ngħatat minn qorti fi Stat Membru ieħor? Liema forma ta’ smiegħ tintuża f’każi bħal dawn?
Biex topponi
sentenza li tirrikonoxxi sentenza mogħtija minn qorti fi Stat Membru ieħor,
għandha tinġieb azzjoni fil-qorti ta’ l-appell, bil-proċedura applikabbli għall-każi kontenzjużi. It-terminu ta’ l-appell huwa
ta’ xahar wara n-notifika tas-sentenza, jew xahrejn min-notifika tas-sentenza
jekk il-parti li kontra tagħha jintalab ir-rikonoxximent tgħix fi Stat Membru
barra minn dak fejn ġie ordnat l-infurzar. Dan
it-temrinu ma jistax jiġġedded għal raġunijiet ta’ distanza. Jekk il-parti li
kontra tagħha jintalab ir-rikonoxximent ma tidhirx quddiem il-qorti, il-qorti
għandha tissoprasiedi sakemm jintwera li l-parti ġiet notifikata legalment u
fil-ħin, jew li jkun sar kull sforz possibbli għal dan il-għan. Is-sentenza tal-qorti ta’ l-appell tista’ tiġi
attakkata fuq punti tal-liġi quddiem il-qorti suprema.
17. Liema liġi tiġi applikata fi kwistjonijiet ta’ responsabbiltà tal-ġenituri jekk it-tfal jew il-partijiet ma jgħixux fil-Greċja jew huma ta’ nazzjonalitajiet differenti?
Il-liġi sostantiva applikabbli għar-responsabbiltà tal-ġenituri hija kif ġej, u f’din l-ordni:il-liġi ta’ l-aħħar nazzjonalità komuni tal-ġenituri u ta’ l-uliedil-liġi ta’ l-aħħar residenza normali konġunta tagħhom uil-liġi tan-nazzjonalità tat-tfal; jekk it-tfal huma ta’ nazzjonalità Griega u barranija, tapplika l-liġi ta’ nazzjonalità Griega. Jekk it-tfal għandhom numru ta’ nazzjonalitajiet barranin, il-liġi li tapplika hija dik tan-nazzjonalità li magħha t-tfal għandhom l-iktar rbit qawwi.Il-liġi proċedurali hija l-liġi Griega, skond il-prinċipju tal-lex fori.
« Risponsabilità tal-ġenituri - Informazzjoni Ġenerali | Greċja - Informazzjoni Ġenerali »